CELEX: 62013TA0675
Language: hu
Date: 2016-09-15 00:00:00
Title: T-675/13. sz. ügy: A Törvényszék 2016. szeptember 15-i ítélete – K Chimica kontra ECHA („REACH — Valamely anyag regisztrálását terhelő díj — A mikro-, kis- és középvállalkozások számára biztosított kedvezmény — A vállalkozás méretére vonatkozó nyilatkozatban szereplő hiba — A 2003/361/EK ajánlás — Igazgatási díjat kiszabó határozat — A vállalkozás méretének meghatározása — Az ECHA jogköre”)

24.10.2016   
            
            
               HU
            
            
               Az Európai Unió Hivatalos Lapja
            
            
               C 392/23
            
         A Törvényszék 2016. szeptember 15-i ítélete – K Chimica kontra ECHA
   (T-675/13. sz. ügy) (1)
   
   ((„REACH - Valamely anyag regisztrálását terhelő díj - A mikro-, kis- és középvállalkozások számára biztosított kedvezmény - A vállalkozás méretére vonatkozó nyilatkozatban szereplő hiba - A 2003/361/EK ajánlás - Igazgatási díjat kiszabó határozat - A vállalkozás méretének meghatározása - Az ECHA jogköre”))
   (2016/C 392/26)
   Az eljárás nyelve: olasz
   
      Felek
   
   
      Felperes: K Chimica Srl (Mirano, Olaszország) (képviselők: R. Buizza és M. Rota ügyvédek)
   
      Alperes: Európai Vegyianyag-ügynökség (ECHA) (képviselők kezdetben: M. Heikkilä, A. Iber, E. Bigi, E. Maurage és J.-P. Trnka, később: M. Heikkilä, E. Bigi, E. Maurage és J.-P. Trnka meghatalmazottak, segítőjük: C. Garcia Molyneux ügyvéd)
   
      Az ügy tárgya
   
   Elsősorban az EUMSZ 263. cikken alapuló és az ECHA 2013. október 15-i SME(2013) 3665. sz. azon határozatának megsemmisítése iránti kérelem, amely megállapítja, hogy a felperes nem terjesztette elő az ahhoz szükséges bizonyítékokat, hogy részesülhessen a kisvállalkozások számára biztosított díjkedvezményben, és amely a felperesre igazgatási díjat szab ki, másodsorban a felperes kisvállalkozás jogállásának elismerése és vele szemben a megfelelő díj alkalmazása iránti kérelem, harmadsorban pedig az EUMSZ 263. cikken alapuló, az ECHA által kiállított számlák megsemmisítése iránti kérelem.
   
      Az ítélet rendelkező része
   
   
               1)
            
            
               A Törvényszék az Európai Vegyianyag-ügynökség (ECHA) 2013. október 15-i SME(2013) 3665. sz. határozatát megsemmisíti.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               A Törvényszék az ECHA-t – saját költségeinek viselésén kívül – kötelezi a K Chimica Srl részéről felmerült költségek viselésére.
            
         
      (1)  HL C 45., 2014.2.15.